Mākslīgā intelekta un sistēmu inženierijas katedra
Mākslīgā intelekta un sistēmu inženierijas katedra (MISIK) (agrāk — sistēmu teorijas un projektēšanas katedra — STPK) ir viena no jaunākām Rīgas Tehniskās Universitātes Datorzinātnes un informācijas tehnoloģijas fakultātes Lietišķo datorsistēmu institūta katedrām. Katedras galvenie darbības virzieni ir mākslīgais intelekts, sistēmu inženierija un to sarežģītu sistēmu projektēšana un analīze. Katedras dibinātāji darbojās mākslīgā intelekta un sarežģītu sistēmu pētījumu jomā jau no pagājušā gadsimta septiņdesmitajiem gadiem. Katedra oficiāli iesāka darbību 1994. gadā ar mērķi sagatavot profesionālus sistēmanalītiķus. 2014. gadā tā tika pārdevēta par Mākslīgā intelekta un sistēmu inženierijas katedru, nosaukumā atspoguļojot gadu gaitā par aktuālākajiem kļuvušos savas darbības virzienus. Katedras mērķis ir “nodrošināt kvalitatīvu studiju procesu un zinātniskos pētījumus mākslīgā intelekta un sistēmu inženierijas jomā”. Kopš katedras dibināšanas tās vadītājs ir Dr.habil.sc.ing. Jānis Grundspeņķis.